Xosé Antonio López Teixeira

Xosé Antonio López Teixeira, nado en Vigo en 1957, é un historiador e ensaísta galego.

 Traxectoria 
Licenciado en Xeografía e Historia pola Universidade de Santiago de Compostela, exerce de profesor no IES Santa Irene. O seu labor de investigación xira, fundamentalmente, acerca da análise dos alicerces políticos e da conformación do Reino de Galicia -e xa que logo, da propia comunidade galaica-, situada na luzada da Idade Media. Colabora habitualmente en revistas de investigación e pensamento e en suplementos culturais de xornais.

 Obras 
 Ensaio 
 As orixes políticas do reino. Usurpadores e tiranos, 1999.
 Arredor do 'Regnum Christianorum' dos Galegos, 2000.
 A reconstrucción político-institucional do reino de Gallaecia, 2001.
 Arredor da conformación do reino de Galicia (711-910), 2003, Toxosoutos.
 A formación do reino de Galiza, 2010, Toxosoutos.
 Rex et Regina. Urraca, Afonso Raimúndez e a monarquía galega, 2013, Toxosoutos.

 Obras colectivas 
 Concurso Nacional de Poesía O Facho (1978-1989), 1990, Ediciós do Castro.

 Premios 
 Mención de honor no Concurso Nacional de Poesía O Facho de 1980, por Na parede de granito rosáceo.
 Premio de Historia Medieval de Galicia en 2002, por Arredor da conformación do reino de Galicia (711-910).
 Premio de Historia Medieval de Galiza e Portugal en 2013, por Códice Calixtino.

Categoría:Escritores de Galicia en lingua galega
Categoría:Personalidades de Galicia sen imaxes
Categoría:Nados en Vigo
Categoría:Nados en 1957
Categoría:Medievalistas
Categoría:Historiadores de Galicia
Categoría:Historiadores de Galicia